CELEX: C2006/281/19
Language: fi
Date: 2006-11-18 00:00:00
Title: Asia C-72/05: Yhteisöjen tuomioistuimen tuomio (ensimmäinen jaosto) 14.9.2006 (Finanzgericht Münchenin (Saksa) esittämä ennakkoratkaisupyyntö) — Hausgemeinschaft Jörg und Stefanie Wollny v. Finanzamt Landshut (Kuudes arvonlisäverodirektiivi — 11 artiklan A kohdan 1 alakohdan c alakohta — Yrityksen liikeomaisuuteen kuuluvan kiinteän omaisuuden ottaminen verovelvollisen omaan yksityiseen käyttöön — Tämän käytön rinnastaminen palvelujen vastikkeelliseen suoritukseen — Veron perusteen määrittäminen — Verovelvolliselle näiden palvelujen suorituksesta aiheutuvien kustannusten määrän käsite)

18.11.2006   
            
            
               FI
            
            
               Euroopan unionin virallinen lehti
            
            
               C 281/12
            
         Yhteisöjen tuomioistuimen tuomio (ensimmäinen jaosto) 14.9.2006 (Finanzgericht Münchenin (Saksa) esittämä ennakkoratkaisupyyntö) — Hausgemeinschaft Jörg und Stefanie Wollny v. Finanzamt Landshut
   (Asia C-72/05) (1)
   
   (Kuudes arvonlisäverodirektiivi - 11 artiklan A kohdan 1 alakohdan c alakohta - Yrityksen liikeomaisuuteen kuuluvan kiinteän omaisuuden ottaminen verovelvollisen omaan yksityiseen käyttöön - Tämän käytön rinnastaminen palvelujen vastikkeelliseen suoritukseen - Veron perusteen määrittäminen - Verovelvolliselle näiden palvelujen suorituksesta aiheutuvien kustannusten määrän käsite)
   (2006/C 281/19)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht München
   Pääasian asianosaiset
   
      Kantaja: Hausgemeinschaft Jörg und Stefanie Wollny
   
      Vastaaja: Finanzamt Landshut
   Oikeudenkäynnin kohde
   Ennakkoratkaisupyyntö — Finanzgericht München — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 11 artiklan A kohdan 1 alakohdan c alakohdan tulkinta — Sellaiseen palvelusuoritukseen kohdistuvan veron peruste, joka koskee verovelvollisen yrityksen liikeomaisuuteen kokonaisuudessaan kuuluvan rakennuksen osan käyttöä hänen yksityisiin tarpeisiinsa — Verovelvolliselle aiheutuvien ”kustannusten määrän” käsite
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna 10.4.1995 annetulla neuvoston direktiivillä 95/7/EY, 11 artiklan A kohdan 1 alakohdan c alakohtaa on tulkittava siten, että se ei ole esteenä sille, että arvonlisäveron peruste verovelvollisen yrityksensä liikeomaisuuteen kokonaan lukeman kiinteistön osan ottamisesta yksityiseen käyttöön vahvistetaan kiinteistön hankinta- tai rakennuskulujen osaksi, joka määritetään mainitun direktiivin 20 artiklan mukaisen arvonlisäveroa koskevan vähennysten oikaisukauden keston mukaan.
   Maan, jolle kiinteistö on rakennettu, hankintakulut on sisällytettävä tähän veron perusteeseen, kun tästä hankinnasta on kannettu tätä veroa ja kun verovelvollinen on saanut vähentää sen.
   
      (1)  EUVL C 93, 16.4.2005.